wickkiey/tamil-wikipedia-chunked huggingface dataset:
# மகுந்து பிகாரி லால்

**மகுந்து பிகாரி லால் சகாப்பு** (*Makund Bihari Lal Sahab*) இந்தியாவைச் சேர்ந்த ஒரு விலங்கியல் நிபுணராவார். 1907 ஆம் ஆண்டு சனவரி மாதம் 31 ஆம் தேதியன்று இவர் பிறந்தார்.
ராதாசோமி ஆன்மீக நிறுவனத்தின் ஏழாவது மதிப்பிற்குரிய தலைவராக இவர் கருதப்படுகிறார். ஆக்ராவிலுள்ள தயால்பாக்கில் மகுந்து பிகாரி லால் வசித்து வந்தார். விலங்கியல் துறையில் ஒரு பேராசிரியராகப் பணியாற்றினார் பின்னர் 1968-1971 ஆம் ஆண்டுகளில் லக்னோ பல்கலைக்கழகத்தின் துணைவேந்தராகவும் பணியாற்றினார். மேலும் மகுந்து பிகாரி லால் தயால்பாக் கல்வி நிறுவனத்தின் நிறுவன இயக்குனராகவும் அதன் கல்விக் கொள்கையின் முதன்மை வடிவமைப்பாளராகவும் இருந்தார்.  
1942 ஆம் ஆண்டில் மகுந்து பிகாரி லால் இந்திய அறிவியல் கல்விக் கழகத்தின் உறுப்பினராகத் தேர்ந்தெடுக்கப்பட்டார். 1962 ஆம் ஆண்டில் இவர் இந்திய தேசிய அறிவியல் கல்விக் கழகத்தின் உறுப்பினராகவும் தேர்ந்தெடுக்கப்பட்டார்
# மகுந்து பிகாரி லால்

## கல்வி

பிகாரிலால் சகாப் லக்னோ பல்கலைக்கழகத்தில் விலங்கியல் துறையில் இளநிலை மற்றும் முதுநிலைப் பட்டங்கள் பெறுவதற்கு முன்பு சிதபூர் அரசு உயர்நிலைப்பள்ளி மற்றும் லக்னோவின் கிறித்துவ இடைநிலைக் கல்லூரியில் பயின்றார். இவரது ஆராய்ச்சி பணிகளுக்காக இவருக்கு அறிவியல் முனைவர் விருதை எடின்பர்க் பல்கலைக்கழகம் வழங்கி சிறப்பித்தது. "பறவைகளின் தட்டைப்புழு ஒட்டுண்ணிகள்" என்ற தலைப்பில் இவரது ஆய்வுக்கட்டுரை இருந்தது.
# அக்பர் அகமது

**அக்பர் அகமது** (*Akbar Ahmad*) (பிறப்பு 30 ஜூன் 1948) ஒரு இந்திய அரசியல்வாதி மற்றும் இந்தியாவின் உத்தரபிரதேச மாநிலத்தில் அசம்கர் தொகுதியில் இருந்து 12 வது மக்களவையில் (1998-99) உறுப்பினராக இருந்தார்.
# அக்பர் அகமது

## வாழ்க்கை மற்றும் தொழில்

அக்பர் அகமது தனது பள்ளிப்படிப்பை தி டூன் பள்ளியில் முடித்தார், பின்னர் கேனிங் கல்லூரிக்குச் சென்றார். இவர் 1980 ஆம் ஆண்டில் உத்தரபிரதேச சட்டமன்ற உறுப்பினராக ஹால்ட்வானியில் இருந்து இந்திரா காங்கிரஸ் உறுப்பினராகத் தேர்ந்தெடுக்கப்பட்டார். இவர் சஞ்சய் காந்தியின் நண்பர் மற்றும் இவரது வட்டத்தில் 'டம்பி' என்று அறியப்பட்டார். 1980 ஆம் ஆண்டில் சஞ்சய் காந்தியின் மரணத்திற்குப் பிறகு இராஜீவ் காந்தி மற்றும் மேனகா காந்தியின் பிரிவுகளுக்கு இடையே போட்டி வளர்ந்தபோது, இந்திரா காந்தி மேனகா முகாமில் இருந்த அக்பர் அகமதுவை காங்கிரசிலிருந்து 1982 ஆம் ஆண்டில் இடைநீக்கம் செய்தார். மேனகா காந்தி 1982 ஆம் ஆண்டில் சஞ்சய் விசர் மஞ்சை தொடங்கியபோது, அக்பர் அகமதுவை அதன் ஒருங்கிணைப்பாளராக நியமித்தார்.  
அக்பர் அகமது 1998 ஆம் ஆண்டில் 12 வது மக்களவைக்கு அஜம்கார் தொகுதியில் இருந்து பகுஜன் சமாஜ் கட்சியின் சார்பில் போட்டியிட தேர்ந்தெடுக்கப்பட்டார்.  
இவர் நடிகர் நைனா பால்சவரின் இரண்டாவது கணவர்.
# நீரஜ் சோப்ரா

**நீரஜ் சோப்ரா** (*Neeraj Chopra*, ; பிறப்பு: 24 திசம்பர் 1997)  
2016 ஆம் ஆண்டில் 20 வயதிற்குக் குறைவானோருக்கான உலக வாகையாளர் போட்டிகளில் ஈட்டி எறிதல் போட்டியில் 86.48 மீ தூரம் எறிந்து இளையோருக்கான உலக சாதனையை ஏற்படுத்தினார். 2018 ஆசிய விளையாட்டுப் போட்டிகளில் தொடக்க விழாவில் சோப்ரா இந்தியாவுக்கான கொடி ஏந்துவதற்காகத் தேர்ந்தெடுக்கப்பட்டார், இது அவரது முதலாவது ஆசிய விளையாட்டுப் போட்டியாகும். 2018 ஆசிய விளையாட்டுப் போட்டிகளில் 88.06 மீ தூரம் ஈட்டி எறிந்து இந்தியாவுக்காகத் தங்கப் பதக்கம் பெற்றார். 2018 காமன்வெல்த் விளையாட்டுப் போட்டிகளில் தங்கப் பதக்கம் வென்றார். 2021 ஆம் ஆண்டில் தோக்கியோவில் நடைபெற்ற 2020 ஒலிம்பிக் போட்டிகளில் சோப்ரா 87.58 மீ தூரம் ஈட்டி எறிந்து தங்கப் பதக்கம் பெற்றார்.  
நீரஜ் சோப்ரா ஒலிம்பிக் போட்டிகளில் தனிநபர் தங்கப் பதக்கம் வென்ற இரண்டு இந்தியர்களில் ஒருவர், அத்துடன் ஒரு தனிநபர் நிகழ்வில் இளையோருக்கான தங்கம் வென்ற இந்தியர், மற்றும் ஒலிம்பிக் அறிமுகத்தில் தங்கம் வென்ற முதலாவது இந்திய வீரர், ஒலிம்பிக் தங்கம் வென்ற மிக இளைய இந்திய வீரர் ஆகிய பெருமைகளைப் பெற்றார்.
# நீரஜ் சோப்ரா

## 2020 டோக்கியோ ஒலிம்பிக் போட்டியில்

இவர் 2020 டோக்கியோ ஒலிம்பிக்கில் ஈட்டி எறிதல் விளையாட்டில், 7 ஆகத்து 2021 அன்று 87.58 மீட்டர் நீளத்திற்கு ஈட்டி எறிந்து தங்கப் பதக்கம் வென்றார்.
# நீரஜ் சோப்ரா

## 2022 உலக தடகள போட்டியில்

ஐக்கிய அமெரிக்காவின் யூஜின் நகரத்தில் நடைபெற்ற 2022 [உலக_தடகள_போட்டிகள்|[உலக தடகள போட்டிகளில்]] 88.13 மீ தூரம் ஈட்டி எறிந்து வெள்ளிப்பதக்கத்தை வென்றார். இதன் மூலம் உலக தடகள போட்டிகளில் பதக்கம் வெல்லும் இரண்டாவது வீரர் என்ற பெருமையை நீரஜ் சோப்ரா அடைத்தார். இதற்கு முன் 2003 ஆம் ஆண்டு அஞ்சு பாபி ஜார்ஜ் பாரீசில் நடைபெற்ற உலக தடகள போட்டிகளில் வெண்கலம் வென்றிருந்தார்.
# நீரஜ் சோப்ரா

## இதனையும் காண்க

- 2020 கோடைக்கால ஒலிம்பிக் போட்டிகளில் இந்தியா
# பூம்பட்டா

**பூம்பட்டா** (*Poompatta*) என்பது ஓர் மலையாள வரைகலை பத்திரிகையாகும். இது 1964இல் வெளிவரத் தொடங்கியது. இது ஆரம்பத்தில் பி. ஏ. வாரியர் என்பவருக்கும் பின்னர் பை அன்ட் பை நிறுவனத்திற்கும் சொந்தமானது.  
பூம்பட்டா "மலையாளத்தில் முன்னோடி குழந்தைகள் இதழ்களில் ஒன்றாக" கருதப்படுகிறது. என். எம். மோகன் (1978-82), ஆர்.கோபாலகிருஷ்ணன் (1982-1986) போன்ற பிரபல மலையாள குழந்தைகள் எழுத்தாளர்கள் 1980களில் பத்திரிகையின் ஆசிரியர்களாக பணியாற்றினர். 1980களின் நடுப்பகுதியில் பலராமன் இதழின் எழுச்சிக்கு முன், இது மலையாள வரைகலை பத்திரிகைகளில் முக்கிய இடத்திலிருந்தது. இப்போது பத்திரிகை சூரியபிரபா பதிப்பகத்தால் திருச்சூரிலிருந்து வெளியிடப்படுகிறது.
# பலராமன் (யானை)

**பலராமன்** (*Balarama*) (பிறப்பு 1958கள்) என்பது உலகப் புகழ்பெற்ற மைசூர் தசரா ஊர்வலத்தின் முன்னணியில் செல்லும் யானையாகும். 1999 - 2011க்குமிடையில் தசரா கொண்டாட்டங்களின் 10<sup>வது</sup> நாளில் பதின்மூன்று முறை 750 கிலோ எடை கொண்ட தங்க அம்பாரியில் சாமுண்டிசுவரி தெய்வத்தின் சிலையை சுமந்து சென்ற போது அனைவரின் கவனத்தையும் ஈர்த்தது.
# பலராமன் (யானை)

## வரலாறு

பலராமன் 1987இல் கர்நாடகாவின் குடகு பகுதியில் உள்ள சோமவாரபேட்டை அருகே உள்ள கட்டெபுரா வனப்பகுதியில் பிடிபட்டது. இது1994 ஆம் ஆண்டு முதல் தசரா ஊர்வலத்தில் தங்க அம்பாரியை எடுத்துச் சென்றது.  
தசராக் கொண்டாட்டங்களின் கடைசி நாளில் இது தங்க அம்பாரியில் தெய்வத்தின் சிலையை சுமந்து கொண்டு துரோணர் என்ற யானைக்குப் பின் வந்தது.
# முரெக்சு

பொதுவான பெயரான *முரெக்சு* என்பது முரிசிடே குடும்பத்தில் உள்ள பல சிற்றினங்களுக்குப் பயன்படுத்தப்படுகிறது. முரிசிடே குடும்பத்தில் முதலில் இலத்தீன் பொதுவான பேரினப் பெயர் முரெக்சு என்று வழங்கப்பட்டது. ஆனால் வெவ்வேறு புதிய பேரினப் பெயர் பின்னர் வழங்கப்பட்டு ஒன்றிணைக்கப்பட்டன.  
*முரெக்சு* என்ற சொல்லானது அரிசுடாட்டிலால் இந்த பேரின நத்தைகளைக் குறிக்கப் பயன்படுத்தப்பட்டது. எனவே அறிவியல் சமூகத்தால் இன்னும் பழமையான கடல் நத்தைகளுக்குப் பயன்படுத்தப்படும் பெயராக இது உள்ளது.
# முரெக்சு

## புதைபடிவ பதிவுகள்

இந்த பேரினமானது புதைபடிவ பதிவுகளின் படி கிரீத்தேசியக் காலம் முதல் குவாட்டர்னரி வரை அறியப்படுகிறது (வயது வரம்பு: 125.45 முதல் 0.0 மில்லியன் ஆண்டுகளுக்கு முன்பு வரை). இந்த பேரினத்தில் உள்ள உயிரினங்களின் புதைபடிவங்கள் உலகம் முழுவதும் கண்டுபிடிக்கப்பட்டுள்ளன. அழிந்துபோன சுமார் 25 சிற்றினங்கள் இந்தப் பேரினத்தின் கீழ் உள்ளன.
# முரெக்சு

## பரவல்

*முரெக்சு* என்பது ஒரு இந்தோ-பசிபிக் பேரினமாகும். இது பாண்டர் & வோக்ஸ் (1988) மூலம் விவரிக்கப்பட்டது. முன்னர் *முரெக்சு* பேரினத்தைச் சேர்ந்ததாகக் கருதப்பட்ட மேற்கு அத்திலாந்திக்குப் பெருங்கடல் சிற்றினங்கள் *இப்போது ஹவுசுடெல்லம்* பேரினத்தில் வைக்கப்பட்டுள்ளன.
# முரெக்சு

## வாழ்விடம்

பெரும்பாலான *முரெக்சு* இனங்கள் பாறைகள் மற்றும் பவளப்பாறைகளுக்கு இடையில் அல்லது ஆழமற்ற அலை இடை மண்டலத்தில் வாழ்கின்றன.
# முரெக்சு

## ஓடு விளக்கம்

இந்த பேரினத்தில் பல கவர்ச்சியான ஒட்டுடைய சிற்றினங்கள் உள்ளன. இவற்றின் நீளமான ஓடு முட்களுடன் காணப்படுகின்றன. ஓட்டின் உட்பகுதி பிரகாசமான நிறத்தில் காணப்படும்.
# முரெக்சு

## மனித பயன்பாடு

விலையுயர்ந்த மற்றும் உழைப்பு மிகுந்த சாயங்கள் டைரியன் ஊதா (அல்லது ராயல் ஊதா ) மற்றும் டெக்லெட் ஆகிய சாயங்கள் முறையே பண்டைய போனீசியா மற்றும் யூதர்களால் தயாரிக்கப்பட்டது. இவர்கள் பொதுவாக "முரெக்சு" என அழைக்கப்படும் இரண்டு சிற்றினங்களான *மியூரெக்ஸ் பிராண்டாரிஸ்* மற்றும் *முரெக்ஸ் ட்ரன்குலஸ்* ஹைபோபிரான்கியல் சுரப்பியின் சளியைப் பயன்படுத்தி தயார் செய்தனர். இவற்றின் முந்தைய பெயர், *ஹவுசுடெல்லம்* *பிராண்டெரிசு* (போலினசு பிராண்டெரிசு) மற்றும் *ஹெக்சாபிளக்சு டிரன்குலசு* *(பைலோனேட்டசு டிரன்குலசு).* இந்த சாயம் அரிய விலங்கு உற்பத்தி பொருளான, ஆர்கனோபுரோமைன் கலவை ஆகும், இதனை நத்தைகள் கடல் நீரில் கரைந்த புரோமைடில் செயல்படும் குறிப்பிட்ட புரோமோபெராக்சிடேசு நொதியைப் பயன்படுத்தி உற்பத்திசெய்கிறது.  
இந்த சாயம் அரச ஆடைகள், மற்ற வகையான சிறப்பு விழா அல்லது நிகழ்ச்சிக்கான ஆடைகள் அல்லது உயர் பதவிகளைக் குறிக்கும் ஆடைகளில் பயன்படுத்தப்பட்டது. எருசலேமில் உள்ள பழங்கால கோயிலில் முக்கிய போதகர் (அல்லது கோஹன் காடோல்) அணிந்திருந்த ஆடையின் சாயம் இந்த சாயம் என்று அனுமானிக்கப்படுகிறது. இது சில சமயங்களில் யூதர்களால் இன்றும் சடங்குகளின் போது ஆடைகளின் நான்கு மூலைகளிலும் பயன்படுத்தப்படுகிறது. "நீல" சாயத்தின் மூலத்தைப் பற்றி விவிலிய கருத்து குறித்து இன்னும் ஒருமித்த கருத்து எட்டப்படவில்லை.
# முரெக்சு

## சிற்றினங்கள்

பேரினம் *முரெக்சு,* முதன் முதலில் கரோலஸ் லின்னேயசால் வரையறுக்கப்பட்டது. இதிலிருந்த பல்வேறு இனங்கள் இப்போது *முரிகோயிடே* பெருங்குடும்பமாக வேறுபடுத்தி வைக்கப்படுகின்றன. 19ஆம் நூற்றாண்டில், முரெக்சு ஜீன் பாப்தித்தே லாமார்கினால் வரையறுக்கப்பட்டது. மேலும் சமகால ஆய்வாளர்களால் முரிசினே மற்றும் ஓசினேபிரினே துணைக்குடும்பமாக்கப்பட்டன. உலக பெருங்கடல் உயிரிகள் பதிவேட்டின்படி *முரெக்சில்* 50க்கும் மேற்பட்ட சிற்றினங்கள் உள்ளன.
# ஜானகிராமன் (திரைப்படம்)

**ஜானகிராமன்** (*Janakiraman*) என்பது 1997 ஆம் ஆண்டு வெளியான இந்திய தமிழ் நகைச்சுவை நாடகத் திரைப்படம் ஆகும். சுந்தர் சி இயக்கிய இந்த படத்தில் சரத்குமார், நக்மா ஆகியோர் முதன்மை வேடங்களில் நடித்துள்ளனர். அதே நேரத்தில் ரம்பா , கவுண்டமணி, மணிவண்ணன் ஆகியோர் துணை வேடங்களில் நடித்துள்ளனர். இந்த படம் 1997 தீபாவளிக்கு வெளியாகி, வணிக ரீதியிலும் வெற்றி பெற்றது.
# ஜானகிராமன் (திரைப்படம்)

## கதை

ஜானகிராமன் (சரத்குமார்) மற்றும் அவரது சகோதரர் (கவுண்டமணி) ஆர். சுந்தர்ராஜனின் மருமகன்களாவர். சுந்தர்ராஜன் ஒரு அனுமன் பக்தர். அவர் தன் மருமகன் இருவரையும் பெண்களுடன் பழக விடாமல் பிரம்மசாரியாகவே வாழ பழக்கியுள்ளார்.  
இதற்கிடையில், மற்றொரு மாமாவான மணிவண்ணன், தன் இரண்டு மகள்களையும் இரு சகோதரர்களுக்கும் திருமணம் செய்து வைக்க விரும்புகிறார். எனவே சுந்தர்ராஜன் ஊரில் இல்லாத நேரம்பார்த்து, மணிவண்ணன் அனுமான் வேடம் அணிந்து ஜானகிராமனின் படுக்கையறைக்கு வந்து திருமணம் செய்து கொள்ளுமாறு அறிவுறுத்துகிறார். அவர் சொல்லும் வண்ணத்தின் ஆடை அணிந்து பெண் அனுமன் கோவிலுக்கு வருவாள். அவளே அவனுக்கு ஏற்றவள் என்றும் அவர் கூறுகிறார்.  
மணி பின்னர் தனது மகள்களை அவர் கூறிய நிறத்துக்கு ஏற்ப அலங்காரம் செய்விக்கிறார். ஆனால் ஜானகிராமன் குழப்பம் அடைந்து ரவிக்கையின் வண்ண கலவையை மாற்றி அதற்கு பதிலாக கோயிலில் இந்துவை (நக்மா) சந்திக்கிறார்.  
இந்து தன் அக்காள்களுடன் மகிழ்ச்சியாக இல்லை, ஏனென்றால் அக்காள் கணவர்கள் (ஆனந்தராஜ் மற்றும் பொன்னம்பலம்) அவளுடைய சொத்தை அபகரிக்க அவளை இரண்டாந்தாரமாக ஆக்கிக்கொள்ள விரும்புகிறார்கள். அதனால் ஜானகிராமனை இந்துவும் திருமணம் செய்துகொள்ள திட்டமிடுகிறார்கள். திருமண நாளில் ஆனந்தராஜ் வேறு ஒரு பெண்ணை இந்துவுக்கு மாற்றாக மணப்பெண்ணாக ஏற்பாடு செய்கிறார். இதற்கிடையில், மணி தன் மகளில் ஒருவரை ஆளாமாறாட்ம் செய்து (ஆனந்தராஜின் அதே யோசனையுடன்) ஜானகிராமனுக்கு திருமணம் செய்விக்க ஏற்பாடு செய்கிறார். ஜானகிராமனுக்கும் இந்துவுக்கும் நடக்கும் திருமணம் நடக்கும் மண்டபத்தில். நான்கு பெண்களும் (இந்து, மணியின் இரண்டு மகள்கள் மற்றும் ஆனந்த்ராஜ் ஏற்பாடு செய்த மணமகள்) ஒரே மாதிரியான புடவைகளை அணிகிறார்கள். முகத்தை தொங்கும் பூக்களால் மறைக்கப்பட்டிருக்கும். பல குழப்பங்களையும் மீறி எப்படியோ ஜானகிராமனும் இந்துவும் மணமேடையில் ஒன்றாக அமர்கிறார்கள் அவர்கள் திருமணம் செய்து கொள்கிறார்கள்; இதனால் மணிவண்ணனும் ஆனந்தராஜும் ஏமாற்றமடைகின்றனர்.  
காயத்திரி (ரம்பா) என்ற பெண் வந்து ஜானகிராமனின் முதல் மனைவி என்று கூறி ஜானகிராமன் மற்றும் இந்துவின் வாழ்க்கையில் குறுக்கிடுகிறாள். இந்து அதை உண்மை என்று நம்புகிறாள். பல குழப்பங்களுக்குப் பிறகு, காயத்திரி தனது செயலுக்கான உண்மையான காரணத்தை விவரிக்கிறாள்.  
குழந்தை பருவத்தில், அவளுடைய தாய் பணத்திற்காக விபச்சாரத்தில் ஈடுபட வேண்டிய கட்டாயம் ஏற்படுகிறது. முதுமையில் அவள் நோய்வாய்ப்பட்டு வருந்துகிறாள். தனது தாயை குணப்படுத்த, ஜானகிராமனின் மனைவியாக நடித்து ஜானகியின் வாழ்க்கையில் குழப்பத்தை ஏற்படுத்த ஆனந்தராஜ் சொன்னதை அவள் செய்ய வேண்டும். இறுதிகட்டத்தில், இந்துவும் காயத்ரியும் எதிரிகளால் கடத்தப்பட்டு ஜானகியால் காப்பாற்றப்படுகிறார்கள்.  
காயத்ரியின் தாய் உடல்நிலை குணமானதைத் தொடர்ந்து அவள் அந்த இடத்தை விட்டு செல்கிறாள். அதுவரை பிரம்மச்சாரியாக இருந்த சுந்தர்ராஜன் ஒரு மலையாளப் பெண்ணை மணந்து கொள்கிறார்.
# ஜானகிராமன் (திரைப்படம்)

## நடிப்பு

- சரத்குமார் - ஜானகிராமனாக
- நக்மா - இந்துவாக
- ரம்பா -காயத்திரியாக
- பொன்னம்பலம்
- ஆர். சுந்தர்ராஜன்
- ஆனந்தராஜ்
- மணிவண்ணன்
- கவுண்டமணி
- செந்தில்
- ரூபா ஸ்ரீ லலிதாவாக
# ஜானகிராமன் (திரைப்படம்)

## தயாரிப்பு

படத்தின் சில பகுதிகள் ஈரோடு கோபிசெட்டிபாளையத்தில் படமாக்கப்பட்டன. படத்தின் தயாரிப்பின் போது, சரத்குமாரும் நக்மாவும் ஒருவரை காதல் பாரவை பார்க்கிறார்கள் என்று குற்றம் சாட்டப்பட்டது. மேலும், படத்தில் நடிக்கும் நக்மாவும் ரம்பா இருருக்குள்ளும் சங்கடங்கள் இருப்பதாக குற்றம் சாட்டப்பட்டது.
# ஜானகிராமன் (திரைப்படம்)

## இசை

இப்படத்திற்கு சிற்பி<nowiki/>இசையமைத்தார் .
| 1 | "ஹவாலியா ஹவாலியா" | சஞ்சீவ் அத்வானி, சௌம்யா ராவ் | பழநிபாரதி |
| --- | --- | --- | --- |
| 2 | "ஹே சா சா காதலிச்சா" | ஹரிஹரன், நிர்மலா |  |
| 3 | "காதல் சொல்ல வார்த்தை" | ஹரிஹரன், சுஜாதா |  |
| 4 | "பொட்டு மேல பொட்டு" | எஸ். பி. பாலசுப்பிரமணியம், அனுராதா ஸ்ரீராம் |  |
| 5 | "ஏனாடி கண்ணே" | மனோ, சுஜாதா, சிற்பி, ஜோசப் | } |
# ஜானகிராமன் (திரைப்படம்)

## வரவேற்பு

*இந்தோலிங்க் தமிழ்* எழுதிய விமர்சனத்தில் "இந்தப் படத்தில் நிறைய நகைச்சுவையும், வேகமான இசையும் உள்ளது. சுந்தர் சியும், சிற்பியும் சிறந்த வேலையைச் செய்துள்ளனர். அவர்களின் பணிக்கு அவர்கள் பாராட்டப்பட வேண்டும். "
# முகுல் சர்மா

**முகுல் சர்மா** (*Mukul Sharma*) இந்தியாவைச் சேர்ந்த ஓர் எழுத்தாளராவார். புது தில்லியைச் சேர்ந்த இவர் பத்திரிகையாளராக பல்வேறு செய்தித்தாள்கள் மற்றும் பத்திரிகைககளில் எழுதியுள்ளார். அறிவியலில் இருந்து திரைப்படங்கள் வரை மாறுபட்ட துறைகள் பற்றிய கட்டுரைகளையும் கதைகளையும் எழுதினார். இவரது சில சிறுகதைகள் திரைப்படங்களாகவும் எடுக்கப்பட்டன. சர்மா சில திரைப்படங்களில் நடித்தார்.
# முகுல் சர்மா

## வாழ்க்கைக் குறிப்பு

சர்மா ஒரு இராணுவ அதிகாரியின் குடும்பத்தில் பிறந்தார். இந்தியா முழுவதும் பல்வேறு இடங்களில் ஆறு பள்ளிகளில் படித்தார்.  
படிப்பை முடித்த பிறகு சர்மா அறிவியலில் ஆர்வம் வளர்த்தார். பல்வேறு செய்தித்தாள்கள் மற்றும் பத்திரிகைகளுக்கான அறிவியல் முதல் திரைப்படங்கள் வரையிலான மாறுபடும் துறைகள் தொடர்பான கட்டுரைகளை எழுதத் தொடங்கினார். 1986 ஆம் ஆண்டு மும்பைக்குச் சென்று ''சயின்சு டுடே என்ற பத்திரிகையின் ஆசிரியராகப் பணியாற்றினார்.  
தனது முதல் மனைவி அபர்ணா சென்னின் 1981 ஆம் ஆண்டுத் திரைப்படமான 36 சவுரிங்கி லேன் படத்தில் சிறிய வேடத்தில் தோன்றினார். 1984 ஆம் ஆண்டில் சென்னின் திரைப்படமான *பரம* என்ற படத்தில் நடிகராக அறிமுகமானார். இத்திரைப் படத்தில் ராகுல் என்ற இளம் புகைப்படக் கலைஞராக சர்மா நடித்தார்.  
சர்மாவின் பல சிறுகதைகள் திரைப்படங்களாக எடுக்கப்பட்டன. 2013 ஆம் ஆண்டு வெளியான மீயியற்கை திகில் படமான *ஏக் தி தயான் என்ற திரைப்படம் சர்மாவின் மொபியசு டிரிப்சு என்ற சிறுகதையை தழுவி எடுக்கப்பட்ட படமாகும். இவரது மகள் கொங்கோனா சென் சர்மா இத்திரைப்படத்தில் நடித்திருந்தார். விசால் பரத்வாச்சு இணைத் தயாரிப்பாளராக இத்திரைப்படத்தில் பணியாற்றினார். இதைத் தவிர பரத்வாச்சு மேலும் இரண்டு படங்களை தயாரித்தார்: *கனவு வரிசை என்ற திரைப்படத்தில்* ஒரு பெண் விழித்திருக்க வேண்டும் என்று கனவு காண்கிறாள் ஆனால் எழுந்திருக்கவில்லை என்பது போன்ற ஒரு கதையாகும். அதே போல் *கோசுட்சு என்ற திரைப்படம்'' ஒரு கொலை மர்மம் சார்ந்த திரைப்படமாக அமைந்திருந்தது.
# முகுல் சர்மா

## தனிப்பட்ட வாழ்க்கை

சர்மா அபர்ணா சென் என்பவரை மணந்தார். இவர்களுக்கு கமலினி சாட்டர்சி மற்றும் கொங்கோனா சென் சர்மா என்ற இரண்டு மகள்கள் இருந்தனர். பின்னர் இவர்கள் விவாகரத்து செய்து கொண்டனர். சர்மா இரண்டாவதாக பினிதாவை மணந்து கொண்டார்.
# பித்தாம்புரா தொலைக்காட்சி கோபுரம்

**பித்தாம்புரா தொலைக்காட்சி கோபுரம்** (*Pitampura TV Tower*) என்பது உயரமுடைய பெரிய தொலைக்காட்சி கோபுரம் ஆகும். இது இந்தியாவின் தில்லி மாநகரில் பித்தாம்புராவில் 1988ஆம் ஆண்டு கட்டப்பட்டது. இதில் சுற்றுப்பகுதிகளைக் காணக்கூடிய காட்சியிடம் ஒன்றும் உள்ளது.  
திலி ஹாத், பித்தாம்புரா தொலைக்காட்சி கோபுரத்திற்கு அருகில் அமைந்துள்ளது. இந்த கோபுரத்தை அண்ணல் அம்பேத்கர் தொலைக்காட்சிக் கோபுரமாக 10 ஏப்ரல் 1992இல் தகவல் மற்றும் ஒளிபரப்பு இணை அமைச்சர் அஜீத் குமார் பஞ்சாவால் நாட்டிற்கு அர்ப்பணிக்கப்பட்டது.
# பித்தாம்புரா தொலைக்காட்சி கோபுரம்

## வரலாறு

இந்த தொலைக்காட்சி கோபுரம் 1988இல் புதுடெல்லியின் மிகப்பெரிய வணிக மாவட்டத்தில் கட்டப்பட்டது. பித்தாம்புராவில் உள்ள நேதாஜி சுபாசு இடம் தில்லி மக்களின் முக்கிய உள்ளூர் சுற்றுலாத் தலங்களில் ஒன்றாகும். தில்லியின் இரண்டாவது *திலி ஹாத்*, எனும் பாரம்பரிய உணவு மற்றும் கைவினைப் பஜார், டெல்லி சுற்றுலா மற்றும் போக்குவரத்து மேம்பாட்டுக் கழகத்தால் பிதாம்புராவில் உருவாக்கப்பட்டுள்ளது. இது இந்த தொலைக்காட்சி கோபுரத்திற்கு அருகில் 7.2 ஹெக்டேர் பரப்பளவில் ஏப்ரல் 2008இல் நிறுவப்பட்டு. இதன் அருகில் பிதாம்புரா விளையாட்டு வளாகமும் உள்ளது.  
அக்டோபர் 2010இல், இந்திய இராணுவ விண்வீழ் விளையாட்டு குழுவின் அதிகாரி சத்யேந்திர வர்மா 235 மீட்டர் உயரமுள்ள கோபுரத்திலிருந்து வெள்ளிக்கிழமை குதித்து இந்தியாவின் முதல் *விண்வீழ்வினை* வெற்றிகரமாக நிகழ்த்தினார். 5 ஜனவரி 2013 அன்று 200மீ உயரத்தில் கோபுரத்திற்குள் இரவு 10:30 மணியளவில் தீ விபத்து ஏற்பட்டது மற்றும் இதைக் 15 தீயணைப்பு வீரர்கள் கொண்ட குழு கட்டுப்படுத்தியது.
# பித்தாம்புரா தொலைக்காட்சி கோபுரம்

## பொது அணுகல்

பாதுகாப்பு காரணங்களுக்காக, இக்கோபுரத்தினைப் பொதுமக்கள் காண அனுமதியில்லை.
# பித்தாம்புரா தொலைக்காட்சி கோபுரம்

## அணுகல்

இது தில்லி மெட்ரோவின் தில்ஷாத்-ரித்தலா மெட்ரோ பாதையின் நேதாஜி சுபாஷ் மெட்ரோ நிலையத்தின் அருகே அமைந்துள்ளது. இந்த கோபுரத்திற்கு பித்தாம்புரா பகுதி மற்றும் புது தில்லியின் பித்தாம்புரா திலி ஹாத் அருகில் இருப்பதால் பித்தாம்புரா தொலைக்காட்சி கோபுரம் எனப் பெயரிடப்பட்டது. இது ஸ்ரீகுரு கோவிந்த் சிங் வணிகவியல் கல்லூரிக்கு எதிரே அமைந்துள்ளது.
# இ. க. நி. கட்டபொம்மன்

**இ. க. நி. கட்டபொம்மன்** (*INS Kattabomman*) என்பது தமிழ்நாட்டின் திருநெல்வேலி அருகே விசயநாராயணத்தில் அமைந்துள்ள இந்திய கடற்படையின் மிகக் குறைந்த அதிர்வெண் தொலைத் தொடர்பு வசதியின் பெயராகும். இந்த வசதி 3,000 ஏக்கர் பரப்பில் வசதி 13 அலைக் கம்பங்களை கொண்டதாகும். இவை மத்திய அலைக் கம்பத்தினைச் சுற்றி இரண்டு வளையங்களாக அமைக்கப்பட்டுள்ளன. மத்திய அலைக் கம்பத்தின் உயரம் 301 மீட்டர் ஆகும். உள் வளையத்தில் உள்ள கம்பங்கள் 276.4 மீட்டர் உயரமாகவும், வெளிப்புற வளையத்தில் இவை 227.4 மீட்டர் உயரமாகவும் அமைக்கப்பட்டுள்ளன.  
மேலும் இரண்டு குடை வடிவிலான வானலை வாங்கிகள் 471 மீட்டர் உயரமுடைய தாங்கிகளில் பொருத்தப்பட்டுள்ளன. இது இந்தியாவின் மிக உயரமான கட்டமைப்பாகும். மேலும் உலகின் மிக உயரமான இராணுவ தொழில்நுட்பக் கட்டமைப்பாகும். இதன் மூலம் குறைந்த அதிர்வெண் தொடர்பு வசதி இந்தியாவில் 2014இல் செயல்படத் துவங்கியது.
# இ. க. நி. கட்டபொம்மன்

## வரலாறு

இ. க. நி. கட்டபொம்மனின் வளர்ச்சி மற்றும் கட்டுமானம் 1984இல் *வானளாவிய திட்டம்* என இந்திய மதிப்பில் ரூபாய் 122 கோடி திட்ட மதிப்பீட்டில் ஆரம்பிக்கப்பட்டது. இத்திட்டத்தினை 20 அக்டோபர் 1990 அன்று இந்தியக் குடியரசுத் தலைவர் ரா. வெங்கட்ராமன் துவக்கிவைத்தார். இந்திய விடுதலை இயக்கத்தின் போது ஆங்கிலேயர்களால் கொல்லப்பட்ட மன்னர் கட்டபொம்மனின் நினைவாகப் பெயரிடப்பட்டது.
# இ. க. நி. கட்டபொம்மன்

## மேலும் வளர்ச்சி

### மிகக் குறைந்த அதிர்வெண் மேம்படுத்தல்கள்

31 ஜூலை 2014 அன்று, இ. க. நி. கட்டபொம்மனில் ஒரு மிகக் குறைந்த அதிர்வெண் வசதி நிறுவப்பட்டது. இதில் மேம்படுத்தல் கட்டுப்பாட்டு இடைமுகம் எண்ணிம மயமாக்கப்பட்டது.
# இ. க. நி. கட்டபொம்மன்

## மேலும் வளர்ச்சி

### மிகவும் குறைந்த அதிர்வெண் வசதி

மிகக் குறைந்த அதிர்வெண் வசதிக்கு அருகில் மிகவும் குறைந்த அதிர்வெண் தொடர்பு வசதியும் உள்ளது. இதன் கட்டுமானம் மார்ச் 2012இல் தொடங்கியது. அணுசக்தி கட்டளை ஆணையம் அரிஹந்த் வகுப்பு நீர்மூழ்கிக் கப்பல்களுடன் தொடர்பு கொள்ள இந்த வசதி பயன்படுத்தப்படுகிறது.  
உருசியாவுக்குப் பிறகு மிகக் குறைந்த அதிர்வெண் வசதியுடன் செயல்படும் இரண்டாவது நாடு இந்தியா ஆகும். இந்த வசதியினை அமெரிக்கா 2004இல் பயன்படுத்துவதை நிறுத்தியது. இதுபோன்ற மற்றொரு வசதி தமகுண்டம் காப்பு வனத்தில் அமைக்க முன்மொழியப்பட்டுள்ளது.
# இ. க. நி. கட்டபொம்மன்

## இதையும் பார்க்கவும்

; இந்தியக் கடற்படை
- இந்திய ஆயுதப்படைகள்
- இந்தியாவின் சிறப்புப் படைகள்  
; பிற தலைப்புகள்
- இந்திய விமானப்படை நிலையங்களின் பட்டியல்
- வீரபாண்டிய கட்டபொம்மன்
# இலா மித்ரா

**இலா மித்ரா** (*Ila Mitra*, 18 அக்டோபர் 1925 - 13 அக்டோபர் 2002) என்பவர் இந்தியத் துணைக்கண்டத்தின் ஒரு பொதுவுடைமை செயற்பாட்டாளர் மற்றும் விவசாயிகள் இயக்க அமைப்பாளர் ஆவார். இவர் குறிப்பாக கிழக்கு வங்காளத்தில் (இப்போது வங்கதேசம்) செயல்பட்டார்.
# இலா மித்ரா

## ஆரம்பகால வாழ்க்கை மற்றும் கல்வி

மித்ராவின் மூதாதையர்கள் இன்றைய வங்கதேசத்தின், ஜெனிதக் மாவட்டத்தில் உள்ள பாகுடியா கிராமத்தைச் சேர்ந்தவர்கள். இவர் 1925 அக்டோபர் 18 அன்று கொல்கத்தாவில் பிறந்தார். இவரின் தந்தை நாகேந்திர நாத் சென் தலைமைத் துணை கணக்காளராக அரசு பணியில் பணியில் இருந்தார். இலா இளம் வயதிலிருந்தே விளையாட்டில் ஆர்வம் கொண்டவராக இருந்தார். வங்கத்தைச் சேர்ந்த *ஜாதிய ஜுபா சங்கா* என்ற விளையாட்டு சங்கத்தின் சார்பில் 1937, 1938 எனத் தொடர்ந்து வந்த ஆண்டுகளில் நடத்தப்பட்ட பெண்களுக்கான இளையோர் வாகையர் பட்டத்தை வென்றார். பின்லாந்தின் தலைநகரான ஹெலின்ஸ்கி நகரில் 1940ஆம் ஆண்டு 12வது ஒலிம்பிக் பந்தயத்ததுக்கான ஏற்பாடுகள் நடந்துவந்தன. இந்நிலையில் பிரித்தானிய இந்தியாவின் சார்பாக ஒலிம்பிக் போட்டியில் தடகளத்தில் கலந்துகொள்ள அவரது 15 வயது மகள் இலா தேர்ந்தெடுக்கப்பட்டிருக்கும் தகவல் நாகேந்திர நாத் சென்னுக்கு அதிகார வர்கத்திடமிருந்து செய்திகாக கிடைத்தது என்றாலும், அதிகாரப்பூர்வ கடிதம் அனுப்பப்படவில்லை. என்றாலும் பின்னர் இரண்டாம் உலகப் போரின் காரணத்தால் போட்டிகள் இரத்து செய்யப்பட்டன. இலா 1942 இல் கல்கத்தாவின் பெதுன் பள்ளியில் இடைநிலை வகுப்பில் முதல் வகுப்பில் தேர்ச்சியடைந்தார். பின்னர் பெதுன் கல்லூரியில் வங்காள மொழியில் இளங்கலை பட்டப்படிப்பை முடித்தார்.
# இலா மித்ரா

## திருமணம்

1944இல் இலா சமீன்தார் குடும்பத்தைச் சேர்ந்த ராமேந்திரநாத் மித்ரா என்றவரை மணந்தார். மித்ராவும் இந்திய பொதுவுடமைக் கட்சியைச் சேர்ந்தவர். நாட்டுப் பிரிவினையின்போது இலாவின் மாமியார் தங்கள் குடும்ப சொத்துகளை பராமரிப்பதற்காக, கிழக்கு வங்கத்திலேயே (அப்போதைய கிழக்கு பாகிஸ்தான் பகுதி) தங்க முடிவுசெய்தார். இவரது இரண்டு கால்களும் நொறுக்கப்பட்டன. பின்னர் இவர் 1950 சனவரி 21 அன்று ராஜசாகில் உள்ள நடுவன் சிறைக்கு அனுப்பப்பட்டார். அங்கு அவர் கிளர்ச்சியில் ஈடுபடுவதை ஏற்காததால் சித்திரவதை செய்யப்பட்டதாக கூறப்படுகிறது. தேசத்துரோக வழக்கு விசாரணைக்குப் பிறகு, மித்ராவுக்கு ஆயுள் தண்டனை விதிக்கப்பட்டது.
உள்ள தேபாகா சாட்டாரில் இல மித்ரா சுவரோவியம்.]]
மித்ரா 2002 அக்டோபர் 13 அன்று கொல்கத்தாவில் இறந்தார்.
# இலா மித்ரா

## விருதுகள்

- இலக்கிய மொழிபெயர்ப்பு வேலைக்காக *சோவியத் லேன்ட் நெஹெரு*
- இந்திய அரசின் *தாமிர பத்திரம்.*
# முரெக்சு திராபா

## பரவல்

இந்த இனம் மடகாசுகர் மற்றும் மஸ்கரேன் தீவுகள், தென்கிழக்கு இந்தியா, இலங்கை மற்றும் அந்தமான் கடல் முதல் தெற்கு இந்தோனேசியா, பிலிப்பீன்சு, தைவான் மற்றும் தெற்கு ஜப்பான் வரை பரவலாகக் காணப்படுகின்றது.
# முரெக்சு திராபா

## வாழிடம்

அடிமட்ட உயிரியான *முரெக்சு திராப்பா*, மணல் வாழ்விடங்களில் காணப்படுகிறது.
முரெக்சு திராபா'' ஓடு, மியூசியோ சிவிகோ டி ஸ்டோரியா நேச்சுரே டி மிலானோவில் காட்சிக்கு வைக்கப்பட்டுள்ளது]]
# முரெக்சு திராபா

## விளக்கம்

*முரெக்சு* ஓடு நீளமும் விட்டமும் கொண்டது.  
நடுத்தர அளவில் இரு முனை ஒடுங்கிய அல்லது குவிந்த வடிவிலானவை. பெரிய முள்ளுடன் சுழல் முகடுகளைக் கொண்டது. ஓட்டின் மேற்பரப்பு பொதுவாக வெளிர் பழுப்பு அல்லது நீல-சாம்பல் நிறத்தில் முள்ளில் மஞ்சள்-பழுப்பு நிறமுடையனவாக இருக்கும். உடலில் சுழல், மூன்று சுழல் மாறுபாடுகளைக் கொண்டுள்ளது. விழிவில்லைத் துளை, வெண்ணிற உட்புற விளிம்புடன் ஆழ்ந்த சிவப்பு-பழுப்பு நிறத்தில் இருக்கும். வெளிப்புற உதட்டுத் துளை கிரானுலேட்டட்ம் ஆகும். சிபோலால் கால்வாய் நேராகவும் மிதமான நீளமானது (சுமார் 13–47 மிமீ) மூன்று முதல் நான்கு குறுகிய முள்ளெலும்புகள் சைபோனல் கால்வாயின் அடிப்பகுதியில் மட்டுப்படுத்தப்பட்டுள்ளன.
# முரெக்சு திராபா

## உயிரியல்

அரிய-முள்ளெலும்பு முரெக்சு சுறுசுறுப்பாக வேட்டையாடும் விலங்காகும். இவை முக்கியமாக மற்ற மெல்லுடலிகள் மற்றும் சுருள்காலிகளை உணவாக உண்ணுகிறது.
# ஜொனாதன் பிரான்சன்

**ஜொனாதன் ஏர்ல் பிரான்சன்** (*Jonathan Franzen*) (பிறப்பு ஆகஸ்ட் 17, 1959) ஓர் அமெரிக்க புதின எழுத்தாளரும், கட்டுரையாளரும் ஆவார். இவரது 2001 புதினமான *தி கரெக்சன்ஸ்* ஒரு பரந்த, நையாண்டி குடும்ப நாடகம் ஆகும். இது பரவலான விமர்சனங்களைப் பெற்றது. இப்புத்தகத்துக்காக பிரான்சனுக்கு ஒரு தேசிய புத்தக விருது கிடைத்தது. புனைகதைக்கான புலிட்சர் பரிசின் இறுதிப் போட்டிக்கும், ஜேம்ஸ் டைட் பிளாக் நினைவு பரிசுக்கும், சர்வதேச டப்ளின் இலக்கிய விருதுக்கும் தேர்ந்தெடுக்கப்பட்டது. இவரது *பிரீடம்* (2010) என்ற புதினமும் இதே போன்ற பாராட்டுக்களைப் பெற்றது. மேலும், டைம் பத்திரிகையின் அட்டைப்படத்தில் "சிறந்த அமெரிக்க புதின எழுத்தாளர் " என்ற தலைப்பில் தோன்றினார்.  
1994 ஆம் ஆண்டு முதல் *தி நியூயார்க்கர்* பத்திரிகையில் பிரான்சன் பங்களித்துள்ளார். இவரது 1996 "*ஹார்பரின்*", " *பெர்சான்ஸ் டு ட்ரீம்* கட்டுரைகள் சமகால இலக்கியத்தின் நிலையை வெளிபடுத்தியது. 2001 இல் *தி கரெக்சன்* என்ற நூலின் புத்தகக் கழகத் தேர்வு பேச்சு நிகழ்ச்சியில் ஓப்ரா வின்ஃப்ரேவுடன் மிகவும் பகிரங்கமான சண்டைக்கு வழிவகுத்தது. சமீபத்திய ஆண்டுகளில்,டுவிட்டர் போன்ற சமூக வலைப்பின்னல் சேவைகள் அனைத்திலும் தனது கருத்துக்களுக்காக பிரான்சன் அங்கீகரிக்கப்பட்டுள்ளார்.
# மகாமுனி

**மகாமுனி** (*Magamuni*) என்பது 2019 ஆம் ஆண்டு வெளியான இந்தியத் தமிழ் குற்றவியல், பரபரப்பூட்டும் நாடகத் திரைப்படம் ஆகும். சாந்தகுமார் எழுதி இயக்கிய இந்த படத்தில் ஆர்யா இரட்டை வேடங்களில் இந்துஜா ரவிச்சந்திரன், மகிமா நம்பியார் ஆகியோருடன் இணைந்து நடித்துள்ளார். காளி வெங்கட், ரோகிணி, ஜெயபிரகாஷ், இளவரசு, அருள்தாஸ் ஆகியோர் துணை வேடங்களில் நடித்துள்ளனர். எஸ். தமன் இந்த படத்திற்கு இசையமைத்தள்ளார். படத்தொகுப்பை விஜே சாபு ஜோசப் செய்துள்ளார். படத்தின் முதன்மை படப்பிடிப்பு 2018 நவம்பரில் தொடங்கியது. 2019 செப்டம்பர் 6 அன்று தருண் பிக்சர்சால் திரையரங்குகளில் வெளியிடப்பட்டது. விமர்சகர்கள் மற்றும் பார்வையாளர்களிடமிருந்து மிகவும் நேர்மறையான விமர்சனங்களைப் பெற்றது. மகாமுனி உலகம் முழுவதும் பல்வேறு திரைப்பட விழாக்களில் பல சர்வதேச விருதுகளை வென்றுள்ளது.
# மகாமுனி

## நடிப்பு

- ஆர்யா மகாமேவன் மற்றும் முனிராஜ்
- இந்துஜா ரவிச்சந்திரன் - விஜாயாக
- மகிமா நம்பியார் - தீபாவாக
- காளி வெங்கட் - மரு. ரகுவாக
- ரோகினி - முனியின் தாயாக
- ஜெயப்பிரகாசு - ஜெயராமனாக
- இளவரசு - முத்துராஜாக
- அருள்தாஸ் - குரு நாராயணனாக
- மதன் குமார் - ஆதி நாராயணனாக
- பாலா சிங் - மாவட்டமாக
- ஜி. எம். சுந்தர் - ஊழல் காவல் ஆய்வாளராக
- கிருஷ்ணமூர்த்தி - சூரிய நாராணயணாக
- தீபா சங்கர் - முத்துராஜின் மனைவி கோமதியாக
- யோகி - முத்துராஜின் உதவியாளர் கோபாலாக
- சூப்பர்குட் சுப்பிரமணி - தெருமுனை திருமூர்த்தி
- *செம்பருத்தி* சஞ்சை - தீபாவின் தம்பி
- நக்கலைட்ஸ் செல்லா
- தங்கமணி பிரபு
# மகாமுனி

## தயாரிப்பு

சாந்தகுமார் இந்த படத்தை அறிவித்தார், அவர் 2011 இல் வெளியிடப்பட்டு விமர்சன ரீதியாக பாராட்டப்பட்ட *மௌன குரு* படத்திற்காக பெயர் பெற்றவர். மகாமுனியின் படப்பிடிப்பு 2018 நவம்பர் 14 இல் தொடங்கியது. இது இயக்குனரின் இரண்டாவது திரைப்படமாகும். இப்படத்தின் படப்பிடிப்பு சென்னை, காஞ்சிபுரம், ஈரோட்டில் விறுவிறுப்பாக நடைபெற்றது. இரட்டை வேடங்களில் நாயகனாக நடிக்க நடிகர் ஆர்யாவை திரைப்பட படைப்பாளிகள் ஒப்பந்தம் செய்தனர். இரெட்டயர்களில் ஒருவர் கொலைகாரர் மற்றொருவர் விவசாயி மற்றும் வள்ளலாரை பின்பற்றுபவர்.
# மகாமுனி

## வெளியீடு

இப்படமானது 2019 செப்டம்பர் 6 அன்று தருண் பிக்சர்சால் திரையரங்குகளில் வெளியிடப்பட்டது. இது 2021 பிப்ரவரியில் கோல்ட்மினஸ் டெலிஃபிலிம்சால் இந்தியில் மகாமுனி என மொழிமாற்றம் செய்யப்பட்டது.
# மகாமுனி

## திரைப்பட வணிகம்

படம் வெளியான முதல்வார இறுதியில் சென்னை வட்டாரத்தில் மகாமுனி வசூலை ஈட்டியது.
# மகாமுனி

## இசை

இப்படத்திற்கு எஸ். எஸ். தமன் இசையமைத்தார். மௌன குருவுக்குப் பிறகு இயக்குனருடனான தொடர்ச்சியான அடுத்த ஒத்துழைப்பு இதுவாகும். பாடல் வரிகளை கவிஞர் முத்துலிங்கம், கிருஷ்ணமூர்த்தி தனுஷ்கோடி ஆகியோர் எழுதினர்.
# அர்ச்சுனன் (யானை)

**அர்ச்சுனன்** (*Arjuna*) (பிறப்பு 1960கள்) ஒரு ஆசிய யானையாகும். இது 2012 முதல் 2019 வரை மைசூர் தசராவில் தங்க அம்பாரியை தாங்கிச் சென்ற முன்னணி யானையாக இருந்தது. இந்த யானைக்கு இந்து காவியமான மகாபாரதத்திலிருந்து பாண்டவ சகோதரர்களில் ஒருவரான அருச்சுனனின் பெயரிடப்பட்டது.
# அர்ச்சுனன் (யானை)

## மைசூர் தசரா

அர்ச்சுனன் 1968இல் கர்நாடகத்தின் மேற்குத் தொடர்ச்சி மலையில் உள்ள காகனகோட் காடுகளிலிருந்து பிடிபட்டது. பயிற்சிக்குப் பிறகு, 1990களில் மைசூரில் நடந்த தசரா திருவிழாவின் போது ஊர்வலங்களில் இது வழக்கமாக சென்றது. தசரா பண்டிகைக்கு முன்னதாக அப்போதைய தங்க அம்பாரியை சுமந்து சென்ற துரோணருக்கு உடல்நலக்குறைவு ஏற்பட்ட பிறகு, அர்ச்சுனன் 750 கிலோ எடையுள்ள தங்க அம்பாரியை சுமக்க ஆரம்பித்தது. இந்த அம்பாரியில் இந்து கடவுளான சாமுண்டீசுவரி சிலை வைக்கப்பட்டு ஊர்வலமாக எடுத்துச் செல்லப்படும்.
# அர்ச்சுனன் (யானை)

## விபத்து

1996ஆம் ஆண்டில், பகதூர் என்ற மற்றொரு தசரா யானையுடன், கரஞ்சி ஏரிக்கு குளிப்பதற்கு அழைத்துச் சென்றபோது பகதூர் யானையின் பாகன் அன்னையா என்பவர் மதம் பிடித்த அர்ச்சுனனால் இழுத்து கீழே தள்ளப்பட்டு மிதிக்கப்பட்டார். இது ஒரு விபத்து என்று அறிவிக்கப்பட்டது. ஆனால் அர்ச்சுனன் ஏற்கனவே மோசமான மனநிலையில் இருந்ததாக குற்றம் சாட்டப்பட்டு உடனடியாக நாகர்ஹோளே தேசியப் பூங்காவில் தனிமை படுத்தப்பட்டது. பின்னர், தசரா முகாமிற்கு அழைத்து வரப்பட்டு, 2001இல் பலராமன் என்ற யானையுடன் ஊர்வலத்தில் சென்றது. அம்பாரி சுமக்கும் யானையாக இதன் தேர்வு அக்டோபர் 2012இல் அமைப்பாளர்களால் உறுதிப்படுத்தப்பட்டது.
# அர்ச்சுனன் (யானை)

## ஓய்வு

அர்ச்சுனன் 2012 முதல் 2019 வரை தங்க அம்பாரியை எடுத்துச் சென்றது (7 ஆண்டுகள்). தற்போது 60 வயதிற்கு மேற்பட்ட யானைகளுக்கு ஓய்வு அளிப்பது குறித்த அரசாங்க உத்தரவின் பேரில் இது இப்பணியிலிருந்து விடுவிக்கப்பட்டது. இந்த யானைக்குப் பிறகு தங்க அம்பாரியை சுமக்கும் பொறுப்பினை அபிமன்யு என்ற யானை பெற்றது.
# அர்ச்சுனன் (யானை)

## இதையும் பார்க்கவும்

- பலராமன்
# கொங்காடு குட்டிசங்கரன்

**கஜராஜன் கொங்காடு குட்டிசங்கரன்** (*Kongad Kuttisankaran*) (1962கள் - 26 ஜூலை 2020) என்பது கேரளாவின் பாலக்காடு, கொங்காட்டில் வாழ்ந்த ஒரு யானையாகும். கேரளாவில் 300 செமீ உயரத்திற்கு மேல் பிறந்த சில யானைகளில் இதுவும் ஒன்று.  
குட்டிசங்கரன், நிலம்பூர் வனப்பகுதியில் பிறந்தது. மிக இளம் வயதிலேயே காட்டை விட்டு வெளியேற்றப்பட்டப் பிறகு, 1969இல் கொங்காடு திருமந்தம்குன்னு கோயிலுக்கு காணிக்கையாக வழங்கப்பட்டது. அத்யன் தம்புரான், இபாகுல சக்கரவர்த்தி , கஜராஜன் ஆகிய பட்டங்களை பெற்றுள்ளது. குட்டிசங்கரன் கேரள நாட்டுப்புறக் கதைகளில் மிகவும் பிரபலமான யானைகளில் ஒன்று. மதங்கசாஸ்திரத்தைச் சேர்ந்த நிபுணர்களின் கூற்றுப்படி, இந்த யானை 18 நகங்கள், நீளாமான தும்பிக்கை, நீண்ட வால், அழகான கண்களால் வகைப்படுத்தப்பட்டுள்ளது.  
குட்டிசங்கரன், திரிச்சூர் பூரம், நெம்மர வேளா, புதுச்சேரி வெடி, மன்னார்காட் பூரம் உள்ளிட்ட திருவிழாக்களில் வழக்கமாக இடம் பெற்றது. இந்த யானை கடைசியாக மன்னார்காட் பூரத்தில் பங்கேற்றது. அதன் பிறகு வயது தொடர்பான பிரச்சனைகளுக்கு சிகிச்சைக்காகச் சென்றது. சில மாதங்கள் கழித்து, இது 26 பிப்ரவரி 2020 அன்று இறந்தது.
# தேசிய கணித ஆண்டு

**தேசிய கணித ஆண்டு** (*National Mathematics Year*) இந்தியாவிலும் நைசீரியாவிலும் 2012 ஆம் ஆண்டை தேசிய கணித ஆண்டாக கொண்டாடினார்கள். இந்தியாவில் கணித மேதை சிறீனிவாச ராமானுசன் 1887 ஆம் ஆண்டு டிசம்பர் மாதம் 22 ஆம் நாள் பிறந்தார். இவருடைய 125 ஆவது பிறந்த நாள் 2012 ஆம் ஆண்டு டிசம்பர் மாதம் 22 என்பதால் இந்தியாவில் அன்று கொண்டாடப்பட்டது. நைசீரியாவில், கணிதப் படிப்பை ஊக்குவித்து பிரபலப்படுத்தும் அந்நாட்டு அரசின் முயற்சியின் ஒரு பகுதியாக 2012 ஆம் ஆண்டை தேசிய கணித ஆண்டாக அவர்கள் கடைபிடித்தார்கள்.
# தேசிய கணித ஆண்டு

## இந்தியாவில் தேசிய கணித ஆண்டு

பிப்ரவரி 26 அன்று சென்னை பல்கலைக்கழக நூற்றாண்டு விழா அரங்கில் நடைபெற்ற சீனிவாச ராமானுசனின் 125 வது பிறந்தநாளை முன்னிட்டு நடைபெற்ற தொடக்க விழாவின் போது இந்திய பிரதமர் மன்மோகன் சிங் 2012 ஆம் ஆண்டை தேசிய கணித ஆண்டாக அறிவிக்கும் முடிவை அறிவித்தார். 2012. டிசம்பர் 22 தேசிய கணித நாளாக 2012 ஆம் ஆண்டு முதல் கொண்டாடப்படும் என்றும் பிரதமர் அறிவித்தார்.  
தேசிய கணித ஆண்டைக் கடைப்பிடிப்பதன் ஒரு பகுதியாக திட்டங்களை வகுக்கவும் செயல்படுத்தவும் ஓர் அமைப்புக்க்குழு உருவாக்கப்பட்டது. ராமானுசன் கணித சங்கத்தின் தலைவர் பேரசிரியர் எம்.எசு ரகுநாதன் அமைப்புக் குழுவின் தலைவராக நியமிக்கப்பட்டார். ராமானுசன் கணித சமூகத்தின் செயலாளராக இருந்த பேராசிரியர் தினேசு சிங், அமைப்புக் குழுவின் செயலாளராக நியமிக்கப்பட்டார். கபில் சிபலுக்கான அமைச்சரைக் கொண்ட ஒரு தேசியக் குழு இவ்வமைப்புக் குழுவின் செயல்பாடுகளை மேற்பார்வையிட்டது.
# தேசிய கணித ஆண்டு

## நைசீரியாவில் தேசிய கணித ஆண்டு

நைசீரியாவில், தேசிய கணித ஆண்டு கொண்டாட்டத்தின் ஒரு பகுதியாக திட்டமிடப்பட்ட பல்வேறு நடவடிக்கைகள் கணிதம்: மாற்றத்திற்கான ஒரு திறவுகோல் என்பதை மையமாகக் கொண்டிருந்தது. நிகழ்வுகள் 2012 ஆம் ஆண்டு மார்ச்சு மாதம் முதல் தேதியன்று அபுசாவின் மூசா யர் அதுவா தோம் நகரில் நடந்த விழாவில் துவக்கப்பட்டது. கொண்டாட்டங்களின் ஒரு பகுதியாக தேசிய முக்கியத்துவம் வாய்ந்த 13 திட்டங்கள் திட்டமிடப்பட்டன.
# வம்புச்சண்ட

**வம்புச்சண்டை** (*Vambu Sandai*) என்பது 2008 ஆண்டு வெளியான இந்திய தமிழ் திரைப்படமாகும். இப்படத்தில் உதய் கிரண், சத்யராஜ், தியா ஆகியோர் நடித்துள்ளனர். இந்தப் படம் தெலுங்கில் *லட்சுமி புத்ருடு* (மொழிபெயர்ப்பு: *லட்சுமியின் மகன்* ) என்ற பெயரில் சிலபகுதிகள் மீண்டும் படமாக்கபட்டு வெளியிடப்பட்டது.
# வம்புச்சண்ட

## நடிப்பு

- உதய் கிரண் - "புரபு" என்கிற பிரபாகரன்
- தியா - சுவப்ன்னா
- சத்யராஜ் பிரபுவின் தந்தை ஜீவானந்தம்
- நிழல்கள் ரவி பிரபாகரனின் வளர்ப்புத் தந்தை
- ரமேஷ் கண்ணா
- லிவிங்ஸ்டன் நேரு
- சபிதா ஆனந்த் பிரபாகரனின் தாய் லட்சுமி
- ராஜ் கபூர் இரவிச்சந்திரன்
- விஜயன் - தர்மலிங்கம்
- ரியாஸ் கான் நாராயணன்
- சஞ்சை ஏ. வி
- மனோபாலா
- சுகுமாரி (நடிகை) - ஜீவானந்தத்தின் தாய்
- இளவரசு
- ராசன் பி. தேவ் மலையாளி மருத்தவர்
- சகீலா
- முமைத் கான் தெலுங்கு பதிப்பில் குத்தாட்டப் பாடலில்
# வம்புச்சண்ட

## தயாரிப்பு

2007 சூலையில் படப்பிடிப்பு தொடங்கியது. படத்தின் காட்சிகள் பிரகதி உல்லாச விடுதி, இராமோஜி திரைப்பட நகர், நெக்லஸ் சாலை, மலேசியா நகரியம், கோல்கொண்டா கோட்டை, ஆகியவற்றில் காட்சிகள் படமாக்கப்பட்டன. 2007 ஆகத்து வரை ஐதராபாத் மற்றும் கேரளத்தைச் சுற்றியுள்ள பிற பகுதிகளில் படமாக்கப்பட்டது. படமானது 2007 செப்டம்பரில் வெளியாகும் என கூறப்பட்டது. இருப்பினும், செப்டம்பர் இறுதிவரை, படம் தயாரிப்புக்குப் பிந்தைய பணிகளில் இருந்தது.
# வம்புச்சண்ட

## தயாரிப்பு

### இசை வெளியீடு

இந்த படம் 2008 பெப்ரவரி 29 வரை வெளியிடப்படவில்லை என்றாலும், திரைப்படத்தின் பாடல் குறுவட்டு 2007 செப்டம்பர் 2இல் வெளியிடப்பட்டது. இது படம் வெளியாவதற்கு ஐந்து மாதங்களுக்கு முன்னதாகவே ஆகும். ஐதராபாத்தில் உள்ள ரவி நாராயண ரெட்டி கல்யாணமண்டபத்தில் (ரவி நாராயண ரெட்டி நினைவு அரங்க வளாகம்) நடைபெற்ற நிகழ்ச்சியில், ஆந்திர மாநில தகவல் தொழில்நுட்பத்துறை அமைச்சர் தாமோதர் ரெட்டி, தம்மரெட்டி பரத்வாஜாவிற்கு இசைப் பேழையின் ஒரு படியை வழங்கி அதிகாரப்பூர்வமாக இசையை வெளியிட்டார். பின்னர் பரத்வாஜா அதிகாரப்பூர்வமாக இசை வட்டுக்களை வெளியிட்டார். ஆபரேஷன் துரியோதனாவின் தயாரிப்பாளர் ஏ. மல்லிகார்ஜுன ராவுக்கு வழங்கினார் முதல் வட்டை வழங்கினார். இசை வட்டுக்கான விநியோக உரிமைகளை மாநில வர்த்தகக் கழகத் தலைவரும் முன்னாள் சட்டமன்ற உறுப்பினருமான சீனிவாஸ் வாங்கினார்.
# வம்புச்சண்ட

## இசை

இப்படத்திற்கான இசையை டி. இமான் அமைத்தார். 2007 ஆகத்து 23 அன்று நடத்த இசை வெளியீட்டு விழாவில் சிலம்பரசன் முக்கிய விருந்தினராக கலந்து கொண்டார்.  
; தமிழ் பதிப்பின் பாடல்கள்  
- "எதற்காக"
- "ஜீ பூம் பா"
- "பகை ஒடுங்க"
- "தால் திறவாய்"
- "டென்ஷன் மச்சான்"  
; தெலுங்கு பதிப்பின் பாடல்கள்
# சகுந்தலா பகத்

**சகுந்தலா ஏ. பகத்** (**Shakuntala A. Bhagat**) இந்தியாவின் முதலாவது கட்டடப் பொறியாளராவார். 1933 ஆம் ஆண்டு பிப்ரவரி மாதம் 6 ஆம் தேதியன்று இவர் பிறந்தார். சகுந்தலா ஏ பகத்தின் இயற்பெயர் சகுந்தலா ஜோசி என்பதாகும்.
# சகுந்தலா பகத்

## ஆரம்ப கால வாழ்க்கை

சகுந்தலா 1906-1991 ஆம் ஆண்டுகள் காலத்தைச் சேர்ந்த பாலப் பொறியாளர் எசு.பி. ஜோஷியின் மகள் ஆவார்.  
1953 ஆம் ஆண்டு சகுந்தலா மும்பையில் உள்ள வீர்மாதா ஜிஜாபாய் தொழில்நுட்ப நிறுவனத்தில் கட்டடப் பொறியியல் பட்டம் பெற்ற முதல் பெண் ஆனார். மேலும் சகுந்தலா பென்சில்வேனியா பல்கலைக்கழகத்தில் கட்டடம் மற்றும் கட்டமைப்பு பொறியியலில் முதுகலைப் பட்டம் பெற்றார். அமெரிக்கா, செருமனி மற்றும் ஐக்கிய இராச்சியத்தில் உள்ள திட்டங்கள் உட்பட உலகெங்கிலும் உள்ள நூற்றுக்கணக்கான பாலங்களின் வடிவமைப்பு மற்றும் கட்டுமானத்தில் சகுந்தலா பகத் பணியாற்றினார். இலண்டன் காரை மற்றும் கற்காரை சங்கத்தில் ஆராய்ச்சியில் ஈடுபட்டார்.
# சகுந்தலா பகத்

## தனிப்பட்ட வாழ்க்கை

சகுந்தலா சக கட்டடப் பொறியாளர் அனிருதா சிவ்பிரசாத் பகத்தை மணந்தார். சகுந்தலா பகத் 2012 ஆம் ஆண்டு தனனுடைய 79 ஆம் வயதில் இறந்தார்.
# ஏ. ஜெட்டிஅள்ளி

**ஏ. ஜெட்டிஅள்ளி** (*A. Jettihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# ஏ. ஜெட்டிஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 7 கிலோமீட்டர் தொலைவிலும், நல்லம்பள்ளியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.
# ஏ. ஜெட்டிஅள்ளி

## மக்கள் வகைபாடு

இந்த கிராமத்தில் 2606 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 10339 ஆகும். இதில் பெண்களின் எண்ணிக்கை 5163 என்றும், ஆண்களின் எண்ணிக்கை 4166 என்றும் உள்ளது. கல்வியறிவு பெற்றவர்கள் விகிதம் 73.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குருவாயூர் வலிய கேசவன்

**கஜரத்தினம் குருவாயூர் வலிய கேசவன்** (*Guruvayur Valiya Keshavan*) (1969கள்- 29 மார்ச் 2021) என்பது குருவாயூர் குருவாயூரப்பன் கோயிலுக்குச் சொந்தமான யானையாகும். 308 செ.மீ. உயரம் கொண்ட இந்த யானையைக் கொண்டு கேரளாவில் அதிக எண்ணிக்கையில் யானைகள் சிறைபிடிக்கப்பட்டது. 2020 ல் குருவாயூர் பத்மநாபன் என்ற யானை இறந்ததைத் தொடர்ந்து, குருவாயூர் கோவிலில் யானைகளின் தலைவனானது. இது கேரளாவின் மிக உயரமான யானைகளில் ஒன்றாகும். மேலும் குருவாயூர் கோவிலுக்கு சொந்தமான யானைகளில் மிக உயரமானதுமாகும். வலிய கேசவன் 29 மார்ச் 2021 அன்று பல உடல்நலப் பிரச்சினைகளால் அவதிப்பட்டு இறந்தது.  
வலிய கேசவன் 1960களின் இறுதியில் பீகாரிலிருந்து கேரளாவிற்கு கொண்டு வரப்பட்டது. 2000இல் குருவாயூர் கோவிலுக்கு நாகேரி வாசுதேவன் நம்பூதிரியால் அர்ப்பணிக்கப்பட்டது. வலிய கேசவனின் முந்தைய பெயர் அய்யப்பன்குட்டி என்பதாகும். இது குருவாயூருக்கு வந்த பிறகு மறுபெயரிடப்பட்டது. கேரளாவின் புகழ்பெற்ற யானையான குருவாயூர் கேசவனின் பெயரிடப்பட்டது. 2017இல் இதற்கு கஜராஜன் என்ற பட்டம் வழங்கப்பட்டது. மேலும் இதற்கு கஜரத்தினம், கஜகுலசத்ரபதி, கஜசாம்ராட், கஜராஜ சக்கரவர்த்தி, கஜகேசரி, மலையாள மாதங்கம் போன்ற பல்வேறு பட்டங்களும் வழங்கப்பட்டன. குருவாயூர் பத்மநாபனின் மரணத்தைத் தொடர்ந்து, மகாவிஷ்ணுவின் சிலையைச் சுமந்து மரியாதை செய்ய குருவாயூர் யானைகளுக்குத் தலைமை ஏற்ற பிறகு, கேரளாவில் யானை பிரியர்களிடையே வலிய கேசவனின் புகழ் 2020இல் அதிகரித்தது. அதிக அளவு *ஏக்கம்* (கேரளாவில் ஒரு பண்டிகைக்கு யானை பெறக்கூடிய பணம்) பெற்றதற்காக பத்மநாபனின் சாதனையை முறியடித்ததற்காகவும் இது அறியப்படுகிறது. மட்டத்தூர் செமௌச்சிரா கோவிலில் ஒரு நாள் எழுச்சிக்காக சுமார் ₹2.25 லட்சம் தொகையைப் பெற்ற பிறகு வலிய கேசவன் இந்த சாதனையை முறியடித்தது. தனது இறுதி நாட்களில், முதுகில் வீக்கம் ஏற்பட்டதால் இது சிகிச்சை பெற்று வந்தது. பல்வேறு உடல்நலப் பிரச்சினைகளால் அவதிப்பட்ட இந்த யானை, தனது 52 வது வயதில் 29 மார்ச் 2021 அன்று இறந்தது.
# அபி டெய்லர்

**அபி டெய்லர்** என்பது கலர்ஸ் தமிழ் தொலைக்காட்சியில் சூலை 19, 2021 முதல் திங்கள் முதல் சனி வரை இரவு 10 மணிக்கு ஒளிபரப்பாகும் காதல் மற்றும் குடும்ப பின்னணியை கொண்ட தொலைக்காட்சி நாடகத் தொடர் ஆகும். இந்த தொடர் பஷீர் என்பவர் இயக்கத்தில், ரேஷ்மா மற்றும் மதன் பாண்டியன் ஆகியோர் முதன்மை கதாபாத்திரத்தில் நடித்துள்ளார்கள்.
# அபி டெய்லர்

## நடிகர்கள்

### முதன்மை கதாபாத்திரம்

- ரேஷ்மா - அபிராமி
- மதன் பாண்டியன் - அசோக்
# அபி டெய்லர்

## நடிகர்கள்

### அபிராமி குடும்பத்தினர்

- வடவா கோபி - சுந்தரமூர்த்தி (தந்தை)
- ஜெயஸ்ரீ - ஆனந்தி (தங்கை)
- சஞ்சய் ராஜா - அரவிந்த் (தம்பி)
# அபி டெய்லர்

## நடிகர்கள்

### அசோக் குடும்பத்தினர்

- சோனா ஹைடன் - நீலாம்பரி (தாய்)
- சீனிவாசன் - சக்கரவர்த்தி (தந்தை)
- ரேஷ்மா பசுபுலேட்டி - ஆனாமிகா (அக்கா)
- விஷ்ணு - அதர்வா (தம்பி)
- சித்தார்த் - ஜெகநாதன் (ஆனாமிகாவின் கணவன்)
- வெற்றி கிரண் குமார் - விஸ்வநாதன் (நீலாம்பரியின் தம்பி)
- தரணி ரெட்டி - வைசாலி (விஸ்வநாதனின் மகள்)
- கவின் - இந்திரஜித் (விஸ்வநாதனின் மகன்)
- மைதிலி - இந்திரா விஸ்வநாதன்
# அபி டெய்லர்

## நடிகர்கள்

### துணை கதாபாத்திரங்கள்

- நிவி நிவேதா - சுபத்ரா (அசோக்கின் உதவியாளர்)
- மணி - கணேசன்
- தாரா - தனலட்சுமி
- சுபகீதா - ரகு (அபியின் நண்பன்)
- ரங்கநாதன் -. (ரகுவின் தந்தை)
# அபி டெய்லர்

## நடிகர்களின் தேர்வு

இது ஒரு பணி சார்ந்த ஒரு காதல் மற்றும் குடும்பத் தொடர் ஆகும். இந்த தொடரில் கதாநாயகனாக 'மதன் பாண்டியன்' என்பவர் அசோக் என்ற கதாபாத்திரத்தில் நடிக்கின்றார். இவர் முதல் முதலில் கதாநாயகனாக நடிக்கும் தொடர் இதுவாகும். இவருக்கு ஜோடியாக 'ரேஷ்மா முரளிதரன்' என்பவர் அபிராமி என்ற கதாபாத்திரத்தில் நடிக்கின்றார். இருவரும் இணைத்து பூவே பூச்சூடவா (2017-2021) என்ற தொடரில் நடித்துள்ளார்கள் என்பது குறிப்பிடத்தக்கது.  
நடிகை சோனா ஹைடன் என்பவர் இந்த தொடர் மூலம் சின்னத்திரையில் அறிமுகமாகிறார். இவர் இந்த தொடரில் நீலாம்பரி என்ற கதாபாத்திரத்தில் நடிக்கின்றார். இவர்களுடன் ரேஷ்மா பசுபுலேட்டி, வடவா கோபி, தாரா, சீனிவாசன், தரணி ரெட்டி போன்ற பலர் நடித்துள்ளார்கள்.
# அபி டெய்லர்

## சர்வதேச ஒளிபரப்பு

- இந்த தொடரை கலர்ஸ் தமிழ் மற்றும் கலர்ஸ் தமிழ்எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் ஊட் மற்றும் எம்எக்ஸ் பிளேயர் போன்ற இணைய மூலமாகவும் பார்க்க முடியும்.
# குருவாயூர் பத்மநாபன்

**குருவாயூர் பத்மநாபன் (Guruvayur Padmanabhan)** கஜரத்தினம் என்று அழைக்கப்படும் **குருவாயூர் பத்மநாபன்** என்பது1976இல் புகழ்பெற்ற குருவாயூர் குருவாயூரப்பன் கோயிலின் குருவாயூர் கேசவன் என்ற யானை இறந்த பிறகு யானைகளின் தலைவராக இருந்தது. குருவாயூர் தேவஸ்தானத்தைச் சேர்ந்த பத்மநாபன், மகாவிஷ்ணுவின் சிலையை 66 ஆண்டுகள் சுமந்து சென்றுள்ளது. இந்த யானை நிலம்பூர் காடுகளில் பிறந்தது. அங்கிருந்து ஒற்றப்பாலம் கொண்டு செல்லப்படுவதற்கு முன்பு பாலக்காட்டின் ஆலத்தூருக்குக் கொண்டு வரப்பட்டது. 1954 இல் இதன் 14 வயதில் குருவாயூர் கோவிலுக்கு வழங்கப்பட்டது. திருச்சூர் பூரத்தில் தவறாமல் கலந்து கொண்ட இந்த யானை 90களின் இறுதியில்திருவம்பாடியில் இரவைக் கழிக்கும்.  
இந்த யானை, கேரளாவில் ஒரு பண்டிகைக்கு ஒரு யானை பெறக்கூடிய அதிக தொகையைப் பெறுவதற்கும் பெயர் பெற்றது. நெம்மரா கிராமத்தில் ஏப்ரல் 2004 நடைபெற்ற வல்லங்கி திருவிழாவில் இந்த யானை கலந்துகொள்ள (வல்லங்கி தேசம்) ₹2,22,222 தொகையை பெற்றது. 26 பிப்ரவரி 2020 அன்று, 80 வயதில், பத்மநாபன் வயது தொடர்பான பிரச்சினைகளால் இறந்தது.
# குருவாயூர் பத்மநாபன்

## பட்டங்கள்

- கஜரத்னம்: குருவாயூர் தேவஸ்வம் 2002இல் பத்மநாபனுக்கு கஜரத்னம் பட்டம் வழங்கி கௌரவித்தது.
- கஜ சக்கரவர்த்தி: ஜனவரி 11, 2009 அன்று, கேரள சபாயாகர் திரு. கே ராதாகிருஷ்ணன் என்பவரால் பேரரசர் கஜா என்ற பெயருடன் பத்மநாபன் கவுரவிக்கப்பட்டார். விழாவில் கலந்துகொண்ட அப்போதைய குருவாயூர் தேவஸ்வம் தலைவர் தொட்டத்தில் இரவீந்திரன் பேரவைத் தலைவரிமிருந்து இந்தப் பட்டத்தைப் பெற்றார்.
# செங்கல்லூர் தாட்சாயணி

**செங்கல்லூர் தாட்சாயணி** (Chengalloor Dakshayani) (1930கள் - பிப்ரவரி 5, 2019) திருவிதாங்கூர் தேவஸ்வம் அமைப்புக்கு சொந்தமான ஒரு பெண் ஆசிய யானையாகும். இது இந்தியாவின் கேரளாவில் திருவனந்தபுரத்திலுள்ள<nowiki/>செங்கல்லூர் மகாதேவன் கோவிலில் வைக்கப்பட்டது. இது பிப்ரவரி 5, 2019 அன்று இறக்கும் போது ஆசியாவில் சிறைபிடிக்கப்பட்ட பழமையான யானை என்று நம்பப்பட்டது. இது "கஜ ராஜ தாட்சாயணி" என்றும் "தாட்சாயணியம்மா" என்றும் "கஜ முத்தச்சி" (யானை பாட்டி) என்றும் அழைக்கப்பட்டது.
# செங்கல்லூர் தாட்சாயணி

## வாழ்க்கை

திருவிதாங்கூர் அரச குடும்பத்தினர் எர்ணாகுளம் அருகே உள்ள கொடநாடு யானை முகாமில் யானைக் குட்டியை வாங்கி, 1949இல் ஆற்றிங்கல்லிலுள்ள தங்கள் திருவாரட்டு காவு கோவிலுக்கு நன்கொடையாக அளித்தனர். இதற்கு 19 வயதாக இருந்தபோது; 1960களின் இறுதியில் செங்கல்லூர் மகாதேவன் கோவிலுக்கு மாற்றப்பட்டது. ஜூலை 18, 2007 அன்று மாநில வனத்துறை இதன் வயதை 76 என பதிவு செய்தது. 2016ஆம் ஆண்டில், ஆசியாவிலேயே பழமையான யானையாக மாறியபோது, சிறைப்பிடிக்கப்பட்ட மிக வயதான யானையாக கின்னஸ் உலக சாதனையில் பதிவு செய்யப்பட்டது. இதற்கு முன்பு 2003ஆம் ஆண்டில் தைபே மிருகக்காட்சிசாலையின் இலின் வாங் என்ற யானை தனது 86 வயதில் இந்த சாதனையைப் படைத்தது. கொல்கத்தாவைத் தளமாகக் கொண்ட யுனிவர்சல் பதிவுகள் மன்றம், "சிறைப்பிடிக்கப்பட்ட மிக வயதான யானை" என்று சான்றளித்தது. சில கணக்குகளால் இந்த யானை கின்னஸால் சாதனை படைத்தவள் என்று சான்றளிக்கப்பட்டது. மேலும் நிகழ்வைக் கொண்டாட ஒரு அஞ்சல் அட்டையும் வெளியிடப்பட்டது. சங்கிலியால் பிணைக்கப்படாத ஒரு பெரிய அடைப்பை இதற்கு வழங்கவும் கோயில் நிர்வாகம் தயாராகியது.  
செங்கல்லூர் தாட்சாயணி, இதன் அணிவகுப்பு 2015க்கு பிறகு தடை செய்யப்பட்டது. ஆனால் 2017இல் கோவில் சடங்குகளில் மட்டும் பங்கேற்றது. இதனுடைய கடைசி வருடங்களில் நடமாடுவதில் சிக்கல் இருந்தது. பிப்ரவரி 5, 2019 அன்று மதியம் 3 மணியளவில் பாப்பனம்கோட்டில் உள்ள ஒரு பராமரிப்பு நிலையத்தில் இருந்த இதன் தங்குமிடம் இடிந்து விழுந்து இறந்தது. அப்போது இந்த யானைக்கு 88 வயது அல்லது 89 இருக்கலாம்.
# வலை பார்வையாளர்கள் அளவீடு

**வலை பார்வையாளர்கள் அளவீடு (Web Audience Measurement)** என்பது இந்தியாவில் இணைய பயன்பாட்டை அளவிடப் பயன்படும் பார்வையாளர்கள் அளவீடும் இணையதள பகுப்பாய்வு<nowiki/>ம் என்ற கருவியைக் குறிக்கிறது. பன்னாட்டு இந்திய சந்தை ஆராய்ச்சி பணியகமும் இந்திய இணையதளம் மற்றும் அலைபேசி கழகம் இணைந்து மேற்கொண்ட கூட்டு முயற்சியே இத்திட்டமாகும். எட்டு பெருநகர மையங்களில் 6000 பேருக்கும் மேற்பட்ட தனிநபர்களிடம் இவ்வமைப்பு பன்முகத்தன்மையான ஆய்வுகளை மேற்கொண்டது. இணையதளப் பயன்பாட்டு நேரம், காட்சிப்படுத்தல் நேரம், சென்றடைதல் மற்றும் கால இடைவெளி உள்ளிட்ட கூறுகள் இணையப் பயன்பாட்டு ஆய்வுக்கு எடுத்துக்கொள்ளப்பட்ட சில அளவீடுகளாகும்.  
வலை பார்வையாளர்கள் அளவீடு பார்வையாளர்களின் அளவீட்டைப் பயன்படுத்துகிறது. பாலினம், பிரிவு மற்றும் இருப்பிடத்தால் பிரிக்கப்பட்ட பார்வையாளர்களின் இணைய பயன்பாட்டை இக்கருவி தொடர்ச்சியாக கண்காணித்து குழு ஆய்வு செய்து குறுக்கு வெட்டு தரவை வழங்குகிறது. இந்த குழு அடிப்படையிலான அணுகுமுறை கணினிகளைக் கண்காணிக்கும் இந்திய சூழலுக்கான வடிவமைப்பாகும். இது அளவீட்டு தொழில்நுட்பத்தைப் பயன்படுத்துகிறது,  
வலை மதிப்பீட்டுப் புள்ளி காரணி இணையதள விளம்பரதாரர்களுக்கு மேலும் விரிவான ஒரு பார்வையை வழங்குகிறது. இணையப் பயன்பாட்டின் பல அளவுகோல்களையும், இந்தியாவில் வலை பகுப்பாய்வுகளை மேலும் தரப்படுத்தவும் இக்காரணி முயற்சிக்கிறது. இணைய பகுப்பாய்வு நிறுவனச்சந்தை தற்போது பிளவுபட்டுள்ளது. காம்சுகோர் மற்றும் விசிசென்சு அமைப்புகள் பன்னாட்டு இந்திய சந்தை ஆராய்ச்சி பணியகத்திற்கு முக்கிய போட்டியாளர்களாக உள்ளன. இலக்கமுறை பார்வையாளர்கள் அளவீட்டு மதிப்பாக அனைத்து போட்டியாளர்களாலும் வழங்கப்பட்ட எண்களுக்கு இடையிலான வேறுபாட்டைச் சுற்றி பல விவாதங்கள் நடைபெறுகின்றன. எனவே, ஊடக பங்குதாரர்களுக்கு சரியான அளவீட்டு கூட்டாளரைத் தேர்ந்தெடுப்பது அவசியமாகிறது. இதனால் இரண்டு வெவ்வேறு பார்வையாளர் அளவீட்டு கருவிகளின் பயனர்களிடையே பிளவுகள் உருவாகின்றன.
# அதகப்பாடி

**அதகப்பாடி** (*Adagapadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தரும்புரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# அதகப்பாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 9 கிலோமீட்டர் தொலைவிலும், மாநிலத் தலைநகரான சென்னையில் இருந்து 298 கிலோமீட்டர் தொலைவிலும் உள்ளது.
# அதகப்பாடி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 2031 வீடுகள் உள்ளன. கிராமத்தின் மொத்த மக்கள் தொகையானது 8457 ஆகும். இதில் பெண்களின் எண்ணிக்கை 4137 என்றும், ஆண்களின் எண்ணிக்கை 4320 என்றும் உள்ளது. கல்வியறிவு பெற்றவர்கள் விகிதம் 58.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அதகப்பாடி

## ஊரில் உள்ள கோயில்கள்

- அகதப்பாடி லட்சுமி நாராயணசுவாமி கோயில்
- அகதப்பாடி பட்டாளம்மன் கோயில்
- அகதப்பாடி செல்லியம்மன் கோயில்
- அகதப்பாடி பைரவசாமி கோயில்
- அகதப்பாடி பச்சியம்மன் கோயில்
- அகதப்பாடி தெட்டு பெருமாள் கோயில்
# அதியமான் கோட்டை (ஊர்)

**அதியமான் கோட்டை** (*Adiyamankottai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரில் ஒரு காலத்தில் அதியமான் கோட்டை இருந்ததால் கோட்டையில் பெயரிலேயே ஊரும் அழைக்கப்படுகிறது.
# அதியமான் கோட்டை (ஊர்)

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 8 கிலோமீட்டர் தொலைவிலும், நல்லம்பள்ளியில் இருந்து 4 கிலோ மீட்டர் தொலைவிலும், மாநிலத் தலைநகரான சென்னையில் இருந்து 298 கிலோமீட்டர் தொலைவிலும் உள்ளது.
# அதியமான் கோட்டை (ஊர்)

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 2410 வீடுகள் உள்ளன. கிராமத்தின் மொத்த மக்கள் தொகையானது 9610 ஆகும். இதில் பெண்களின் எண்ணிக்கை 4670 என்றும், ஆண்களின் எண்ணிக்கை 4940 என்றும் உள்ளது. கல்வியறிவு பெற்றவர்கள் விகிதம் 67.0 %ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அக்கமனஅள்ளி

**அக்கமனஅள்ளி** (*Akkamanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தரும்புரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# அக்கமனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 11 கிலோமீட்டர் தொலைவிலும், மாநிலத் தலைநகரான சென்னையில் இருந்து 279 கிலோமீட்டர் தொலைவிலும் உள்ளது.
# அக்கமனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1000 வீடுகள் உள்ளன. கிராமத்தின் மொத்த மக்கள் தொகையானது 3912 ஆகும். இதில் பெண்களின் எண்ணிக்கை 1867 என்றும், ஆண்களின் எண்ணிக்கை 2045 என்றும் உள்ளது. கல்வியறிவு பெற்றவர்கள் விகிதம் 60.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# இந்திய விதைப் பெட்டகம்

**இந்திய விதைப் பெட்டகம்** (**Indian Seed Vault)** இந்தியாவின் சம்மு காசுமீர் மாநிலத்தில் இருக்கும் லடாக்கில் உள்ள சாங் லா மலைப் பாதையில் அமைந்துள்ள ஒரு பாதுகாப்பான விதை வங்கியாகும். 2010 ஆம் ஆண்டு உயர் உயர ஆராய்ச்சி பாதுகாப்பு நிறுவனமும் தேசிய தாவர மரபணு வளங்கள் அமைப்பும் இணைந்து விதைவங்கியை உருவாக்கின. இந்த விதை வங்கி உலகின் இரண்டாவது பெரிய விதை வங்கியாகும்.
# இந்திய விதைப் பெட்டகம்

## வரலாறு

பிபிஏ எனப்படும் (பீச் பச்சாவ் அந்தோலன்) விதைகளை காப்பாற்று இயக்கம் 1980 ஆம் ஆண்டுகளின் பிற்பகுதியில் இந்தியாவின் உத்தரகண்டில், விசய் சர்தாரி தலைமையில் தொடங்கியது. நாட்டு விதைகளை சேமிப்பதற்காக விதை வங்கிகள் உருவாக்கப்பட்டன.
# இந்திய விதைப் பெட்டகம்

## விதை சேமிப்பு

10,000 எண்ணிக்கைக்கும் மேற்பட்ட விதைகள் மற்றும் 200 தாவர இனங்கள் இந்திய விதைப் பெட்டகத்தில் சேமிக்கப்படுகின்றன. இந்த விதைகளில் பாதாம், பார்லி, முட்டைக்கோசு, கேரட், முள்ளங்கி, உருளைக்கிழங்கு, தக்காளி, அரிசி, கோதுமை போன்றவற்றின் விதைகளும் அடங்கும்.
# ஆண்டிஅள்ளி

**ஆண்டிஅள்ளி** (*Andihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தரும்புரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# ஆண்டிஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 13 கிலோமீட்டர் தொலைவிலும், மாநிலத் தலைநகரான சென்னையில் இருந்து 278 கிலோமீட்டர் தொலைவிலும் உள்ளது.
# ஆண்டிஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 862 வீடுகள் உள்ளன. கிராமத்தின் மொத்த மக்கள் தொகையானது 3597 ஆகும். இதில் பெண்களின் எண்ணிக்கை 1697 என்றும், ஆண்களின் எண்ணிக்கை 1900 என்றும் உள்ளது. கல்வியறிவு பெற்றவர்கள் விகிதம் 55.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பாலஜங்கமனஅள்ளி

**பாலஜங்கமனஅள்ளி** (*Balajangamanhalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# பாலஜங்கமனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 12 கிலோமீட்டர் தொலைவில் உள்ளது.
# பாலஜங்கமனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1290 வீடுகள் உள்ளன. கிராமத்தின் மொத்த மக்கள் தொகையானது 5137 ஆகும். இதில் பெண்களின் எண்ணிக்கை 2519 என்றும், ஆண்களின் எண்ணிக்கை 2616 என்றும் உள்ளது. கல்வியறிவு பெற்றவர்கள் விகிதம் 64.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.